
FORT TOTTEN, N. D. 
Feb. 25, 1901. 

Tto, North Dakota en St. Joseph 
okodakiciye onpi kin decen onahon- 
wicayaye kte do. Tokata June 

26 — 30 hehan van Fort Totten Mini- 
wakan en North Dakota itimahen St. 
Joseph okodakiciye oinniciye kta 
oncinpi, qa heon wanna woyute tnna- 
onkiyapi. Okaspe denakeeapi kte, 
qa tohan ikiyena kinhan sinasapa 
itancan onkokiyakapi kte. Fort 

Totten, Hewa tipi etanhan, Cannon 
Ball, Standing Rock Agency, Por- 
cupine Substation ua nakun Sisseton 
en onpi kin hena. Taku wanji un- 
kiyutapi kte qa unkuwapituka wana 
tehan esta onkokihipi sui; unkan S. 
Dakota eciyatanhan wicadapi sni 
ecee, wicotapi heon onkokih pi sni. 
tuka ecin he Diocese okf.spe tokeca 
lieon econ wicaonwiyapi kta onkoki- 
hini sni. Heon North Dakota en 
eceena ito onkiyutapi kta, qa maza- 
ska awanvake wanjma kin he econ- 
qonpi kta, qa nakun taku wanjigji 
Catholic vvocekiye iwaste kta, oko- 
dakiciye iwaste kta, hena iwanyanke 
pica. Qa North Dakota en eceena 
unkivutapi kta onkeyani kin he 
South Dakota en St. Joseph okoda- 
kiciye onpi kin ehpewicunyanpi kta 
kai)i sni, qa taku owasin icitokeea 
kta he kapi sni, hecen tuwena hecen 
awacin kte sni. Wanna wamyetu 
ota wocekiye ounpapi, qa St. Joseph 
okodakiciye ounpapi estataKuna wa- 
cinyepica onyustanpisni; ituyamaza- 
ska ota mnaonkiyapi kes aKe owasin 
temonkiyapi ecee; hecen mazaska 
hena hekta owanjiyena mnaonyanpi 
kinban waniyetu topa ecetu kinhan 
hehan taku waste tanka wanji on 
econpica kte. Ounkiyapi iyounki- 
pipi on ounkiciyapi kta onkokihipi 
sni. Wadapi eceena econqonpi, qa 
htani sni wadapi kin waste sni. 1 
eceena onuinihecapi, iyOunptapi kta 
onkeyapi qa onyewacinpi esta tokina 
onyanpi sni; wihiyayena kin he iye- 
oncecapi; he ohinni iyopta qa ya esta 
tokina ye sni, tukte tanhan iyaye qon 
ake en hdi; qa ake iyaye hecen skan 
ecee kin he iyeoncecapi, qa yuotin- 
zapi kin heon iyopta, qa tohan yuo- 
tinzapi sni ca inajin kin he ounkiya- 
yuke cin he onvuotinzapi, qa tohan 
svookiya on onvuotinzapi sni kinhan 
nakun iyounntaui kte sni. Akes wi- 
hiyayena wan iyopte kinhan tohinni 



hektakiya iyopte sni, hecen tohan 
wocekiye en wihiyayena iyeoncecapi, 
heon hektakiva dakota wicohan en 
onkionwacinpi kte sni, nakun taku 
wan etipeyapi qa tehan yanke kin- 
han he ake ikikcupica sni, he dakota 
wicohan kin iyececa. Okodakiciye 
opaui kin tohan woitancan yuhapi 
kin hen eceena i eceena ksapapi qa 
wacintankapi, oa wicasta owasiii ihu- 
kun onpi kecanicinpi esta hena wo 
ksape tawapi kin on warn, a ecaca 
istagungapi, qa tohan woitancan ni- 
capi eca ohdainpi ecee; hena wowa- 
cinye yuhapi sni qa wicasta ihukuya 
wacinyus oi pi sni kin taninpi, hececa 
esta wakasote sni onpi iyecen iapisa, 
qa cotanKa hdajopi iyokipipi, qa co- 
tanka wicakiciyajopi kta bee odepi 
sni. Maka akan tuwe taku waste 
econ kin wicasta owasin sdonyapi 
cin qa ohdake kin he wanna wokaju- 
ju hduha. hecen de taku waste eca- 
mon qa on inahpiyata wokamna bdu- 
he kte ecinpica sni, tuka "ninape 
etapatanhan taku econ kin he nape 
catkatanhan sdonye kte s'ni," eyapi 
qon he taku waste wanji ecanon qa 
on tokata wokamna duhe kta awa- 
canni kinhan, tuwena sdonye yakiye' 
kte sni. Kinhan heon tokata woka- 
jujii duhe kta. Hecen St. Joseph 
okodakiciye kin taku waste ota toka- 
ta kamna kta cin kinhan mazaska 
awanvake wanjina kin he cin kta. 
Hena ota kinhan taxu waste ota on 
econ pi kta kinhan womnaye econ kin 
heon taku waste econpi kinhan wo- 
kajuju tokata duhe kta. Tuwe oko- 
dakiciye owicohan owasin econ wo- 
mnaye qa taku iyowaja owasn econ 
ecee, qa sinasapa wahokonwicakiye 
kin gihdapi sni qa i en hdeui sni kin 
hena wowacinye yuhapi. Qa w T aana- 
goptanpi kin hecapi e ikpazopi, tuka 
tuwe wowahokonkiye wanjigji sina- 
sapa kin eyapi kin wicasta wanjigji 
he miye make ecinpi on sihdapi qa i 
en j eyapi ecee. qa heyapi kta iyece- 
ce sni kecinpi qa eyapi. Tuka tohan 
sinasapa kin tipiwakan catku kin en 
ahitonwan inajin kinhan hehan taku 
tona cin kinhan hena owasin eye kta, 
he wicohan tawa, tuka wowahokonki- 
ye wanjigji en wicasta iyokipipi sni 
kin hena wicawicakicapi heon bece- 
capi; tuka ees tohan sinasapa wowa- 
hokonkiye eye qa wicaonkicapi kin- 
han iyopeonkiciyapi qa piya onkiyuta- 
pi kta he onkis wicohan onkitawapi, 
qa tona wowacinye cante en on kinhan 



nakun iyopeyapi esta he sihda kte 
sni. Sinasapa kin hena onnagipi en 
itancanpi, qa oncehpipi en nakun 
iyececa. Hecen taku owasin en inina 
onpi kin he wowaste iyotan tanka qa 
waste kin ee. 

Eva onkis okodakiciye den onya- 
konpi kin wanjigji wayazanka ekta 
ipi qa is wawokiyapi tuktekten yu- 
Kan qa obdake ktahecetu, tuka hepe 
cmhan wanna maka akan wokajuju 
hduhe wicawakiya nakaas iyececa, 
heon taku hececa obdake sni ecee. 

Ho N. Dakota St. Joseph okoda- 
kiciye mniciyapi kta oncinpi on ona- 
honciyapi oncinpi, tuka, taku wanji 
econqonpi kta oncinpi, qa taku iwa- 
ste kta hecinhan qa sica hecinhan 
hena sdonyayapi sni on hepe sni, tu- 
ka kiksuyeciyapi kta wacin. 

Nitakodapi wanji miye. 



16 wicokaya wotapi econhan tancan 
iyakasani tata canke tankan akiyuha 
eyayapi, hecece qaas oyaya kin ki- 
con tuka inonpa ecece kin hehan ki- 
ksuye sni ko hinhda. Itokab eqes 
Sacraments woecon kin owasin icu, 
qa istinman iyaya canke heca iyaya 
qais ni onkokahnigapi sni. Cunku 
kin wanji nina wotehida, hececa sta 
heya: Sinasapa tipi kin den en non- 
pa ta esta he iyomakipi qa tiyata e 
te cinhan sicaya." 

Rosebud qa ohomni hohpapi sica 
ececapi, tuwena okapte sni. Woce- 
kiye on miksuya wo. 

P. Floe. Digmakn, S. J. 



ROSEBUD AGENCY S. DAK 

Jan. 23, ehan Bovais ta. Wa- 
kinyaska-waknana etanhan, waniyetu 
wikcemnatop sam napcinwanka. 

Hoksina ehanna Father De Smet 
miniakastan, tuka tohinni wocekiye 
ohnayan on sni, nakes hekta wanihan 
hetanhan wocekiye en skan. Woa- 
htani ohdake na ohakab wi wanji 
ehan wanbdaka unkan, ''Ate hekta 
wi wanii ehan taku ecamiyecon kin 
he imawaste ce," eya. Hehantanhan 
ota akihde Yutapi-wakan icu; hekta 
Jan. 16 ehan te kte cin itokab anpe- 
tuwakan wanji ehan wanbdaka qa 
inahni hececa cee ake akisni kta e- 
canmin qa Wiunpi-wakan iwaon sni. 
January 16 ohakam hetanhan ia oki- 
hi sni, itokab tawicu heciya, tohan te 
kte cinhan wicata wacewicakiciciva- 
pi wocekiye kin ekiciyapi qa odowan 
9 kin u Mari Jesu Christ Hunku kin 
ahiyaye wicasi. Wanna wiconte 
iKiyena sdonye kin hehan takeye 
wacin qevas; "Wakantanka qa ina- 
hni," henana eya okihi. St. Joseph 
qa St. Mary okodakiciye tona en yu- 
kanpi kin wicate kta wocekiye ekici- 
yapi, qa ohakab No. 9 ahiyayapi qa 
ihunniyanpi kin hehan Ben cansu- 
sbeca aicicaga qa ta. Te sni ecen 
wanji anpetu yamni en yanka wan 
tuwena hecen tanyan ta wanyake sni 
keya omakiyaka. Hecetu Mari wi- 
tansnaon taanpetu en ta. 

Rosbud Catholic School: — Jan. 19 
econhan wiciyanna waste ta, Edith 
Huggins eciyapi, waniyetu 16. Jan. 



CROW CREEK AGENCY, 

S. Dak. Feb. 3, 1901. 

Sept. 25, 1900 en St. Joseph oko- 
dakiciye apikiyapi qa dena oitancan 
wicayustanpi. 

John Blake akta itancan. Kawin- 
gena okihe. Thomas White wowapi 
kaga. John Honkiyapi okihe. Ma- 
kokdikda mazaska awanyaka. Wa- 
nihanyena wapaha yuha. Joseph 
Icahtake do wan itancan. Luke Pa- 
cis iapi awanyaka. Sunkaheton qa 
Tankawanapeya wicahapi awanyaka- 
pi. Kangiciqana tiyopa awanyaka. 
Pius Redbear wowasi itancan. Pius 
Makamna okihe. Okicintawa qa 
Ehakekdi wowasi econpi. 

Dena wi akenonpa Wakantanka 
etkiya econpi wicayustanpi. 

Oct. 21, 1900 heehan St. Mary 
okodakiciye en dena oitancan wica- 
yustanpe do. 

Wankiciyakapiwin itancan. An- 
petuskawin okihe. Tasunkeiyanke- 
win wowapi kaga. Mary Barry oki- 
he. Tasunkewanyakapiwin wapaha 
yuha. Mary Odilia White mazaska 
awanyaka. Mrs. Barry iapi awan- 
yaka. Lucy Allaround qa Wipugi- 
win wokagege awanyakapi. Candu- 
tawin wakagegepi wiyopeya. Wa- 
kankdiwin tiyona awanyaka. Jennie 
Blake, Martha Furure, Jennie Hawk 
qa Taskayewin okdikdepi. 

Ho hecetu, owasin cantewasteya 
nape ciyuzape do. 

Thomas White. 



Feb. 23, Tunkansina tomniciye tipi 
wankantu en woiciconze wan yuStanp^ 
Tunkansina okihe kin he Isanyati woku- 
Wa tawapi kin heon wowicakiyake kta 
iwanyagyapi. 

FORT YATES, N. DAK. 
ST. BENEDICT'S MISSION, 
Jan. 26, 1901. 

Ito leharjl wowapi ciou kta wacin 
ye lo. Ota epin kte sni tka wicoiye 
cisoiscila epa wacin ye lo. Ho yun- 
kan wayawaoti tanka omniciye kin 
kuliya ye lo. Yunkan he etanhan 
taku wanji epin kte hcin na on epe 
lo. Wicasa wakan yamni lei ob on- 
qonpi tka wanjini ho kin ciscila sni, 
iyuha ho tankapi kin heon etanhan 
wowahokonkiye yuhapi kin eciyatan- 
hah ebas ohinni onyahwapi, canke 
takuni onkiyukcanpi kta onkokihipi 
sni, tka iyotan omniciye itancan na 
wowapi kagin na mazaska awanyaka 
kin hena yamni iyotan istinmapi sa; 
heon etan oksanksan wakitapi kta 
okihipi sni. Heon ehanni yecunlicin 
kel okolakiciye okaspe tonakiya ya- 
onpi kin omniciye itancan na wowa- 
pi kaga na wazaska awanyaka yaonpi 
kin ohinni ista kin mini iyasui kiyapi 
na ohinni kiktahan on po! Hececa 
kinhan omniciye nitawapi etanhan 
ohinni wanaonhonpi kta lo. Tohanl 
omniciye apiyapi "hecinhan, nahan 
tohanl omniciye opa wan ta hecinhan, 
nahan tohanl opa wan cinca ta hecin- 
han, nahan tohanl wakanheja wan 
miniakastanpi hecinhan, nahan to- 
hanl tuwe kaca wakankioiynzapi he- 
cinhan, nahan tohanl omniciye tanka 
kte cin el tuwe kaca taku wanji 
iwanyank pica cajeyate cinhan, na- 
han tohanl tuwekaca omniciye el wo- 
okiye wanji waste kaga hecinhan. 
nahan tohanl tuwa okolakiciye teca 
opa hecinhan. Ho le omniciye itan- 
can, na wowapi kaga, na mazaska 
awanvaka kin, hena ahankikta yaon- 
pi kte cin hena e tka ye lo. Owa 
vawaoti tanka omniciye kin iyotan 
licin itancan, na wowapi kaga. na 
mazaska awanyaka kin, hena yamni 
istinmapisa, tohanl taku lecel owico- 
Kan lececa wanji on wicayuhincapi 
canna el ecela ogongapi na sna icupi 
na ake akta istinmapi sa, canke heon 
etanhan tohinni omniciye onkitawapi 
etanhan wicohan lececa wanjini na- 
onyecinonpi sni; heon etanhan epelo. 
Nahan hehanl tohinni wayawa oti 
tanka lei omniciye tanka onyuhapi 
sni tka vamnikiya omniciye tanka 
onvuhapi iyececa blawa ye lo; Oak 
Creek el omniciye tanka qon hehan 
wayawaoti tanka omniciye wawoki- 
vapi, woyutena, mazaskana, sunka- 
kan, na ptewaniyanpi ko hena olota 
kiconpi, tka he etanhan wanjila we- 
ksuye ca oblakin kte lo; Bede Wa- 
manu, sunkakan sakpe, nahan pte- 
waniyanpi hena kicun slolwaya ca 
he oblake lo. Na hehanl RockCreek 
el omnicive tanka qon hehanl ake 



owayawaoti tanka etanhan wawoki- 
yapi, woyute na mazaska na sunka- 
kan na ptewaniyanpi ko olota on wa- 
wawokiyapi, nahanl Standing Rock 
Agency el omniciye tanka hel e wo- 
okiye ciqala ecoiipe lo. Ho lena va- 
mnikiya omnicive tanka onvuhapi 
iyececa ye lo. Omniciye tuktel ta- 
kul woecon onyuhapi kin tantanyan 
onyuhapi tka tohinni omniciye tanka 
onyuhapi sni. Ho hena hecetu tka 
tohinni Eyanpaha el takuni naonya- 
honpi sni heon etan caje waklate lo. 
Nahan hehanl lecala Christmas el 
woecon tawapi kin St. Joseph o- 
kolakiciye ecela wakicunpi kin wo- 
yute na is hante onkitawapi el wotke 
eciyatanhan yusotapi kin atayela ie- 
nakeca ye lo, $95.65. Lila hcin oi- 
yokipi. oksantanhan ahi na wasicun 
ko el ahi, omniciye tini tanka onyu- 
yuhapi selececa tka ataya okan sni; 
wocekiye na olowan ko tanyan llita 
kapi hecel lila oiyokipi Hoe lo. Na 
Christmas anpetu kin el wioincala 
waniyetu zaptan kin heca kowapaha 
to onpi na oiyokipiya woceKiye aya 
canke hel wicasa owasin onblihecapi 
seleca ye lo. Ho, he hehanyan etia 
wacin ye lo. Na hehanl Dec. vd kin 
el James Tehanwakuwa te lo; okola- 
kiciye opa;na nakun tiwahe tanka 
tka ye lo. 

Jan. 23, el St. Mary omniciye pa- 
tintannca wan te lo; Wanbliwatakpe 
tawicu tiwahe tankapi tka ye lo 

Ho henala epa wacin, ca iyuha 
nape ciyuzape lo. 

Leo Lean dog. 



Cherry Creek, S. Dak. Jan. 26, 1901. 

Wikoske kin Rosie Ohitiwin eci- 
yapi, Jan. 20, mazaskanskan 9 hehanl te, 
waniyetu 20. Eya mitakuyepi, le etan- 
han woikisice ota tka kakel awacanmi 
na heon ake cante mawaste ye; Yutap; 
wakan icu we na islaye wakan icu na 
iyaye, heon wanna iye taku wakan wo- 
kajuju owihanke wanica kicun we ecan- 
mi, na heon mitakuyepi, icante mawaste 
Ho wanna henala epin kte. Mitakuye- 
pi St. Mary na St. Joseph okolakiciye 
oyasin cantewasteya nape ciyuzape. 

Nitakuyepi wanji 

Josephine Tyataninwin. 



Taku waste kin taku sica iyopte 
kin he iyecen iyopte kinhan 
wakansica tokiconze kin hanke isan- 
pa ehpekiye kta. 



Jennie Spotted Horse, Julia Standing 
Soldier okliklepi. Sophia Richards 

mazaska awanyaka. Lizzie Brown, 
Sussie White Crow. Malley Sallway, 
Bessie Icuwila, Mary She Crows na 
Mary Meat okliklepi. 
Ho hehanl wicasa 31 wowiyuskin onyu- 
hapelo. Christmas tree wanji eonkie- 
pe lo; hecel wowiyuskin lila waste econ- 
qonpi, na iyuha cantewaste onkiciyape 
lo. Ho hecetu, na $22.50 lenakeca on 
wowiyuskin onyuhape lo. 

Ho mitakuyepi, le wanlakapi kinhan 
wocekiye on onyeksuyapi wacin ye lo. 
Wacinsuta kiconpo, hecel wookiye wanji 
yakamna kta, oleyapi cana waste ye lo 
Hohe Wanikiya onkitawapi el wake lo. 
Wiconi owihanke wauil eyapi yatanpo. 

Ho hece omaka nonpa hehanyan wa- 
na onkupe lo; yunkan wana le wicahapi 
makoce wanji onyustanpe lo, tka na- 
hanhci eanicipaweha wanji onyuhapi sni 
ye lo. Ho lena yuha najin wacin on- 
skanpi kta el he lo; wicohan v/aste ku- 
wapi kin. teliike lo: tuwa wawicila ta- 
wacinsuta ehantans iyecel taku okihi 
kecanmi ye lo. Ho henala epin kta ca 
wicahapi el wana wakanheja yamni yu- 
hape lo. St. Jos. na St. Mary O. owan- 
caya yaonpi kin ataya micante on nape 
ciyuzape lo. Joseph Mousseau. 



PINE RIDGE 

Corn Creek S. Dak. Jan. 6, 1901. 

Sussie Nelson onciyapi. Mary Sall- 
way okihe. Julie White Crow wowapi 
kaga. Nellie Mousseau wapaha yuha. 
Annie Redwiliow iapi awanyaka. Annie 
Sallway tiyopa awanyaka. Mary 

Charging Bear wicokuja awanyaka. 



PINE RIDGE AGENCY, 

Corn Creek S. Dak. Jan. 6, 1901. 

Ito lehanl wana ake onyalaotanipi 
kta wacin ye lo. Hihepiyael omniciye 
onqonpi kin hetan St. Mary ecela onki- 
klaotaninpi ca he lehanl owaklakin kta 
wacin ye lo. Taku on hececa hecin, he 
lecetu we lo. Apikiyapi yunkan tunka- 
kansinajapi tokapa kin he, miniakastan- 
pi sni na on heconqonpi ca heon hecece 
ye lo; na nahanhci yustanpi sni tka he- 
cena tunkansinayapi okihe kin hecela 
kes, St. Joseph lehanl miklaotanin kta 
wacin ye lo, he miyeye lo, Joseph Mous- 
seau okihe. Ho hecetu we lo, na wana 
lehanl ake hece St. Joseph na St. Mary 
ataya on kin tomniciyepi owancaya ona- 
mahonpi kta wacin ye lo. Eya oncona- 
pila tka tokel okihika ouskanpi kte hcin 
ye lo. Ho ataya lena St. Joseph epelo. 
Joseph A. Mousseau tunkansinayapi 
okihe na lowan itancan. Joseph Red 
Wing wocekiye eya na wowapi kaga na- 
kun wicahapi awanyanka. Alex Sall- 
way iapi awanyanka. Thomas Nelson 
na John Spotted Horse okliklepi. 
Frank Meat tiyopa awanyanka. Frank 
Sallway mazaska awanyanka. Charles 
Sallway, James Richards, Wm. Brown, 
Philip Wellis, Henry Hunter na Martin 
Standing Soldier wicahapi awanyakapi. 
Edward White Crow na Samuel Few 
Tail okliklepi. 

Wicasa lena Wakantanka wi akenonpa 
maka akan htanipi na el sutaya najin 
wacinpi kta icicuyapi. Ho hece wico- 
han waste kin le lila tke tka el wowa- 
cin waste kin kuwapi na on wowaonsila 
el najin wacinpi kta skanpi. Ho hece- 
tu welo, wicasa' lenalapi ataya lei wa- 
kage lo. Joseph A. Mousseau. 



PORCUPINE SUB-STATION, 
N. Dak. Feb. 18, 1901. 

Ito mis anpetu kin dehan woyak 
cisi kta wacin ye. Hekta Oct. 26. 
1900 heehan St. Mary okodakiciye 
kin apionkivape itaiicanpi dena eepi. 
Julia Fool Bull wiyokihe yuha. 
Mary Pankeskatowin itancan. Wa- 
hnionhawastewin okihe. Uucy Oti- 
tooawin mazaska awanvanke. Annie 
Wanbdiyotankevun wowapi , kaga. 
Mary Tokicunwin odowan itancan. 
Wakandutawin iapi awanvanke. 
Emma Mahpiyatowin na Mary On- 
cagedutawin wokagege awanyakapi. 
Kinajwin. Istaskawin na Sunkakan- 
vuhawin wayazanka awanyakapi. 
Pahmdutawin na Kangiwin v\ikdi- 
kdaui. Tasunkemaniwin tiyopa 

awanvake. Dena wicayustanpi. 

Joseph Bring Them qa Julia Fool 
Bull wakankich uzapi Jan. 19. 

Iho mitakuyepi. bcli'heiciyapi, tona 
St. Mary O. oyapapi kin aiciciyapi. 
maka akan ptenyena ni onqonpi heon 
wocekiye okna tawacin tankaya na- 
onj'npi kte. toharsd ontapi kte icun- 
han inahiiihduwastepi kta onkokihipi 
sni ye; tka mitakuyepi, Wakantanka 
wacin wave onkeyapi sa hena wica- 
onkapi hecinhan keyapi wanji eclon- 
kupi esas hena ed eontonwanpi sni 
qa wowapi wakan takuonkokiyakapi 
kin hena e wanji hcin tawacin ed 
onvuzapi kinhan hecen is eya taKit 
wacin onyanui kin onsiondapi qa 
ounkiyapi kte. Ho mitakuyepi, wo- 
cekiye ehapi can onyeksuyapini 
ecanmiye; tona de wandakapi kin 
hena iyuha wanciyakapi iyecen 
micante on napa ciyuzape. 

Annie Wanbpiyotankewin. 



Miniwakan en hemani opta iyaye 
ciqon nakaha licin kajujupf kta Con- 
gress ynstan. 



Moreau River S. Dak. Jan. 19 1901. 

Wi kin le el wakanheja tonpi; 
hunku kin Sussie River ee na atkuku 
kin Mr. Ducheneaux he e, wakan- 
heja hoksila kin le wana anpetu to- 
pa hehanl ognahanla azin sni hecel 
tokel wayazan kin slolyapi sni. Wi- 
casta wakan el on sni heon inahni 
miniakastanpi cinpi, hecel econ ma- 
sipi: hecel Jan. 23, el miniawakastan. 
Na Jan. 24 el ta. Hapi km el Hen- 
rv Hatkiss wocekiye econ. Wakan- 
heja Wakantanka kici on ecanrni. 

Winohcala waste na wahwala wan 
ta; waniyetu 70 sam wahecetu. Oct. 
15, 1900 el wana tin kta on etan 
canoknaka wanji aglipi, yunkan ki- 
tanla akisni na zaniyan on, na hehaiir 
tu Oct. Nov. Dec. Jan. 22 kin el 
wana ta. Jan. 23, el hapi. He econ- 
han Oak Creek etan wawokiye wan- 
ji hi, Mahpiyaska hee; tin kta heon 
wocekiye econ, nakun wic-ahapi el. 
WinoKcakinle Oyesapawin eciyapi, 
VVazisapa tawicu. Ai.kx Beau. 



